cyanic-selkie/wikianc huggingface dataset:
Løddesøl
Samferdsel
Fylkesvei 408 går fra Blakstad til Rygene igjennom Løddesøl, og fylkesvei 172, som går fra Bjorbekk til Froland over Nidelva, som renner igjennom Løddesøl, krysser denne. Fylkesvei 173 går fra Fylkesvei 172 ved Løddesøl til Rygene.
Grimstadbanen (nedlagt 1961) gikk fra Rise stasjon til Grimstad igjennom Løddesøl, og hadde eget stoppested for Løddesøl.
På 1950-tallet var det planer om å lage en flyplass for Arendal ved Løddesøl. Planene ble skrinlagt i 1956.
Arnold-Chiari-syndrom
Arnold-Chiari syndrom, også Chiari-syndrom eller Chiari-malformasjon) er en medfødt misdannelse, hvor en del av lillehjernen (tonsilla) er presset ned i gjennom bunnen av kraniet (foramen magnum) og ned i øverste del av ryggmargskanalen i nakken.
Sykdommen kan være vanskelig å oppdage på grunn av manglende symptomer. Selv med symptomer, som for det meste først oppstår når personen er over 10 år, kan det være vanskelig å diagnostisere, da symptomene kan være veldig forskjellige fra person til person. De fleste blir diagnostisert, når de er eldre enn 10 år, ved en MR-scanning som er foretatt av andre årsaker.
Historie
Arnold-Chiari-syndrom er oppkalt etter den østerrikske professoren og patologen Hans Chiari. Han skrev i 1891 en artikkel i det tyske medisinske ukemagasinet om endringer i lillehjernen på grunn av vann i hodet. Her inndelte han også sykdommen i 3 typer. Senere tilføyde patolog Julius Arnold og 2 av hans studenter ved universitetet i Heidelberg ytterlige beskrivelser og festet Arnold til sykdommens navn.
Klassifikasjon
Type I – En del av lillehjernen har forskjøvet seg ned i gjennom bunnen av kraniet.
Type II – Det samme som type I, men med ytterligere komplikasjoner som ryggmargsbrokk eller vannhode
Jernurtfamilien
Jernurtfamilien (Verbenaceae) er en plantefamilie i ordenen Lamiales. Den omfatter ca. 1.200 arter fordelt på 30 planteslekter. Noen arter i slekten Verbena dyrkes som hageplanter.
Georg Carl Buonaparte Heyerdahl
Georg Carl Buonaparte Heyerdahl (født 30. juni 1798 i Kristiansand, død 14. september 1853 i Kristiania) var en norsk stabskaptein, oberstløytnant og stortingsrepresentant.
Bakgrunn
Georg Carl Buonaparte Heyerdahl var sønn av postmester, handelsmann og stadshauptmann i Kristiansand Andreas Jensen Heyerdahl og Karen Margrethe Stenersen, og bror til brigadelege Stener Severin Heyerdahl (1811–1883).
Han gikk på Kristiansand katedralskole fra 1806 til 1807, hvorpå han ble tatt ut av skolen for å begynne på cadet-corpset i Christiania, det som fra 1820 ble hetende Krigsskolen.
Offiser
Han ble gift i Kristiansand 26. september 1824 med Antoinette Marie van Kervel, datterdatter av den mektige forretningsmannen Daniel Isaachsen.
Fra 1843 var han major i armeen, forfremmet til oberstløytnant og bataljonssjef i 1850. Heyerdahl var fra 1840 til 1847 inspeksjonsoffiser Den militære høyskole (etablert 1817) på Akershus festning. I 1836 ble han med i sentralkommisjonen for landets befestningsvæsen.
Politiker
Han var ellers førsterepresentant for Moss i Stortinget i perioden 1833-1835. Han døde av kolera i 1853.
Estadio Vicente Calderón
Estadio Vicente Calderón (spansk: Estadio Vicente Calderón) var et fotballstadion i Madrid i Spania. Estadio Vicente Calderón var hjemmebanen til fotballklubben Atlético de Madrid og ligger i sentrum av Madrid nær elven Manzanares. Den het opprinnelig Estadio Manzanares, men dette ble endret for å ære den tidlige klubbpresidenten Vicente Calderón.
Stadionet, med en total tilskuerkapasitet på 55 005, var arena for internasjonale fotballkamper både i VM i fotball 1982 og for landskamper med hjemmenasjonen. Den ble også tildelt rangeringen femstjerners stadion av UEFA i 2003, noe som betyr at det kan arrangeres samtlige finaler fra europacupene her.
Kamper i VM i fotball 1982
Vicente Calderón var arena for tre kamper i andre runde, gruppe fire.
Sjösa
Sjösa er en herregård og et tettsted i Nyköping kommune i Södermanlands län i Södermanland i Sverige. I 2010 hadde tettstedet 483 innbyggere.
Sjösa jernbanestasjon var i drift fra 1913 til 1931, ved Nyköpingsbanen, 7 km fra Nyköpings sentralstasjon og 50 km fra Järna.
Sjösa gård
De tidligst kjente eierne var Jakob Olofsson Djäkn og hans hustru Ingeborg Magnusdotter, som i 1385 solgte jord i Sjösa til Bo Jonsson (Grip). Midt på 1700-tallet ble godset kjøpt av en Hildebrand, som på 1760-tallet solgte det til generalmajoren friherre Fabian Löwen, eier av Häringe i Västerhaninge. Han gjorde både Sjösa og Häringe til fideikommiss for sine barn. Sønnen, friherre A. V. Löwen, kjøpte i 1780 Gärdesta og gjorde det til fideikommiss for sin yngre sønn, mens den eldre, friherre Axel Fabian Löwen, fikk Sjösa og Trollesund. Trollesund var i 1807 blitt kjøpt for farens regning. Etter hvert ble alle disse fideikommissene forent hos én person, friherre August Otto Ludvig Trolle-Löwen.
Gruver og treindustri
Jernmalmgruvene ved Sjøsa ble brukt i 1870- og 1880-årene, men ble senere nedlagt. I 1960- og 1970-årene dumpet Sjösa Träimpregnering tomme tønner i gruvene. I 1966 ble grunnen solgt til Nyköping kommune. I 1999 kjøpte nåværende eier, Johan Löwen, området. Deretter ble det konstatert at området var forgiftet. Kommunen og Sjösas eier ligger i tvist om hvem som skal betale for saneringen.
Easter Ross
Bosetninger
Blant steder i Easter Ross finnes:
Piktiske steiner
Området har gjort mye for å tiltrekke seg besøkende og turister, blant annet for sine historiske severdigheter. Området var et kjerneområde for Skottlands urbefolkning, beboere før Skottland ble et kongerike og en nasjon, og som hadde sitt eget språk piktisk. De har etterlatt seg flere håndverksmessig forseggjorte steiner. Disse monumentene kan bli sett ved blant annet å ta The Pictish Trail, «Den piktiske stien» Blant disse finnes:
Nikola Kalinić
Nicola Kalinic (født 5. januar 1988) er en kroatisk fotballspiller som spiller for.
Tidligere har han spilt for Dnipro Dnipropetrovsk. Kalinic ble signert av Sam Allardyce 3. august 2009 for £6m fra Hajduk Split.
Blackburn Rovers
Kalinic startet debutsesongen på benken for Blackburn Rovers. Tross stadige ønsker fra media og supportere om å se Kalininc i aksjon, valgt Blackburn å matche den unge angriperen tålmodig. Etterhvert som han fikk prøve seg på 1.laget, ble han fort førstevalget på topp. Store forventninger og lite mål til tross, Kalinic viste potensial, mange trodde han skulle bli en uvurderlig spiller for Rovers, og han ble fort en av fansens yndlinger. Han scoret bare syv mål for klubben, og sommeren 2011, etter at Steve Kean hadde tatt over, ble han solgt for rundt seks millioner pund; cirka den samme prisen som han kom for.
Landslaget
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland. 18. juni 2018 ble han sendt hjem fra VM.
Helgeland Museum
Helgeland Museum er en sammenslutning av 18 museer og bygdesamlinger i 18 kommuner på Helgeland. Tanken med museet er å dele på den museumsfaglige kompetansen på Helgeland. Dette gjør at folk med spesiell fagkompetanse jobber for alle museene som er med i samarbeidet. Helgeland Museum har ca. 49 fast ansatte. Administrasjonen holder til i Sjøgata i Mosjøen.
Norrøna Sport
Norrøna Sport AS er en norsk ryggsekk- og klesprodusent. Selskapet ble stiftet 29. april 1929 av Jørgen Jørgensen, og har forretningskontor på Lysaker. Selskapet er 100% eid av selskapet Arktis holding AS og hadde en omsetning på 360 millioner kroner i 2013.
Historie
I 1929 begynte friluftsmannen Jørgen Jørgensen jakten på friluftsutstyr som kunne tåle det tøffe været og naturen i Norge. Det begynte med enkle nyskapinger som lærremmer, lerretssekker og bomullsbekledning for friluftsliv.
I 1972 utviklet Norrøna fjelltunnelteltet.
I 1977 ble Norrøna den første europeiske bedriften som tok i bruk Gore-Tex-stoff.
I 1973 lanserte Norrøna Stedind-ryggsekken ment for klatring. I 1979 lanserte Norrøna det standardiserte, justerbare bæresystemet for ryggsekker. I 1980 ble Stetind-ryggsekken oppdatert med et anatomisk bæresystem.
I 1973 lanserte Norrøna storsekken Hadeng La ment for ekspedisjon. Ved siden av Hadeng LA 2200 ble Norrrøna Beito 3000 introdusert, hvilket var en variant uten egen bunnlomme for sovepose, men istedet direkte festing til rammens lastehylle. Senere ble Norrøna Recon Pack introdusert, som deler samme ramme og bæresystem med de to forannevnte. Blant disse storsekkene hadde Beito 3000 minst volum og Hadeng La størst volum, med Recon Pack imellom. Rundt 1990-tallet ble disse modellene oppdatert med anatomisk utformet pakkramme og polstret bæresystem. Beito ble etter en stund tatt av markedet, mens Hadeng La ble solgt ved siden av Recon Pack frem til tidlig på 2000-tallet (da Recon Syncroflex overtok).
I 2003 lanserte Norrøna en oppdatert sivil utgave av Recon-sekken kalt Recon Syncroflex 125 L (noen ganger stavet Synkroflex), blant annet oppgradert med roterende hoftebelte, også utviklet i samarbeid med Forsvaret. Recon Sycroflex mottok det samme året prisen «merket for god design» av Norsk Designråd.
Jørgen Jørgensen Norrøna Sportsartikler hadde lokaler i andre etasje i Grensen 7 i Oslo.
Alfa Sko A/S som kjøpte Norrøna skofabrikk i 1996 bruker også «Norrøna» på sine produkter.
Markedsføring
I likhet med mange andre klesprodusenter bruker Norrøna kjente personer til å promotere sine produkter, blant andre Børge Ousland, Christine Hargin, Andreas Wiig, Even Sigstad, Martin Blom, Robert Caspersen, Magnus Midtbø, Tobi Tritscher, Asbjørn Eggebø Næss og Johanne Killi
Biber
Biber (fra tysk: Bever) var en tysk miniubåt med besetning på én mann, utviklet for bruk mot en eventuell landgangsstyrke. Ubåtene ble lagret på traller på land og kunne sjøsettes på kort varsel. Ubåtene sorterte under Kriegsmarine i såkalte Kleinkampfflottillien.
Historie
Under den 1. verdenskrig hadde ubåtene vist seg som et svært verdifullt våpen. Selv om ubåten var et relativt primitivt våpen under første verdenskrig, var metodene for å detektere ubåter enda mer primitive, som gjorde at en undervannsbåt kunne operere temmelig trygt for fiendtlige fartøyer. Det var spesielt de tyske ubåtene som opererte med suksess, og ved å føre uinnskrenket ubåtkrig senket de tyske ubåtstyrkene store mengder alliert tonnasje under den første verdenskrig – med store tap av livsviktig krigsmateriell og menneskeliv til følge. Se for eksempel RMS Lusitania.
Chiari
Chiari er en by og kommune i den italienske provinsen Brescia i Lombardia i det nordlige Italia og har 18 852 innbyggere.
Biber
Historie
På begynnelsen av andre verdenskrig hadde den tyske marinen ikke like mange ubåter som man kunne ønsket seg. Utviklingen av ubåter var i henhold til Versailles-traktaten forbudt, og Tyskland hadde ikke lov til å ha ubåter i det hele tatt. Likevel hadde den tyske marinen samarbeidet med andre land om utvikling og utprøving av ubåttyper, og da Adolf Hitler kom til makten i 1933, begynte man å bygge opp små kystubåter, og ikke minst planleggingen av større, havgående ubåter basert både på erfaringer fra 1. verdenskrig, men også fra de hemmelige samarbeidsprosjektene med andre nasjoner. Da 2. verdenskrig brøt ut i september 1933, rådde tyskerne over flere forskjellige ubåttyper, så som type II, VII og IX. Disse ble straks satt i tjeneste og senket de første krigsårene enorme mengder alliert tonnasje. Utover krigsårene led imidlertid de tyske ubåtene store tap, som følge av forbedrede allierte mottiltak, så som forbedret sonar, dypvannsbomber, hedgehog og så videre.
Chiari
Befolkningsutvikling
Tall fra ISTAT
Biber
Historie
Da også overflatestyrkene til den tyske marinen, som alltid hadde vært underlegne i antall, led store tap, førte dette til at store kyststrekninger, som før hadde vært voktet av både mindre armerte trålere og kystubåter som type II, lå åpne og ubeskyttede.
I 1943 ble det så opprettet en «Kleinkampfmittelverbände», med kontreadmiral Hellmut Heye som sjef. Denne avdelingen skulle bruke små, masseproduserte og det som i dag er kjent som slags «siste utvei»-våpen for å vinne krigen. Dette inkluderte en del mini-ubåter, som skulle beskytte kystlinjene mot invasjon og ellers operere i kystnære farvann på jakt etter allierte skip.
De første miniubåtene, og de fleste som ble produsert, var dårlige og uberegnelige. Mange bar sterkt preg av å være hastverksarbeid, men de senere typene, så som Seehund og Hecht var mer sofistikerte og hadde større sjanse for å overleve et tokt.
Biber
Biber var bygget på bakgrunn av W46, en Welman-miniubåt bygget av britene rundt 1943. I 22. november 1943 ble disse Welmans forsøkt brukt i et forsøk på å senke flytedokken i Bergen havn, men ingen av Welman-ubåtene klarte å komme nært nok. W46, som var navnet på den ene ubåten, traff et torpedonett, og ble tvunget til å søke til overflaten, hvor den ble oppdaget og overtatt av en tysk patruljebåt. Tyskerne studerte ubåten grundig, og bygget Biber på bakgrunn av disse studiene.
Fritz Heinrich Frølich
Fritz Heinrich Frølich (født 22. juli 1807 på Hørsholm, Sjælland, død 3. juni 1877 i Kristiania ) var en norsk forretningsmann.
Han startet flere bedrifter i Kristiania og omegn, hvorav den mest kjente var Nitedals Tændstiksfabrik. F.H. Frølich etablerte også Liadalens Krudtverk ved Ljanselva, og han var medgrunnlegger av Christiania Creditkasse. Hans kontor lå i Kirkegaten, hvor man i dag finner Frølichpassasjen. Gården gikk på hans tid under kallenavnet «Noahs Ark», fordi man fikk kjøpt alle tenkelige ting der.
Biber
Biber
En standard bensinmotor, opprinnelig designet for å sitte i Opel Blitz-lastebiler, var plassert i ubåten og kunne gi denne en toppfart på 7 knop på overflaten. Under vann ble Biber drevet av en elektrisk motor, som fikk energien fra en batteripakke. Elektromotoren var en standard torpedomotor, som opprinnelig var designet for å sitte i G7e-type elektriske torpedoer. Denne kunne gi Biber en toppfart på 6 knop under vann.
Skroget var tynt, og ubåten kunne maksimalt dykke 25 meter. Dog, i kystområder hvor ubåten var designet for å operere, var dette godt nok.
Fritz Heinrich Frølich
Han tok også initiativet til å anlegge en offentlig park på St. Hanshaugen, ikke langt fra Lovisenberg der han hadde en byløkke.
På Frølichs tid var tømmerkjørerne på Strømsveien en plage for andre, og han skal ha hatt med seg et posthorn for å skremme dem av veien når han kjørte der. For å få en mer langsiktig løsning på problemet var han en av de første som foreslo å anlegge en jernbanelinje til Eidsvoll.
Biber
Biber
Totalt ble det bygget rundt 320 Biber, et par er fremdeles bevart i dag.
Operativ tjeneste
Biber ble først levert i mai 1944 og ble første gang brukt i krigsoppdrag 20. august 1944, utenfor Belgia, under den pågående invasjonen av Normandie. Under dette oppdraget senket ikke ubåtene noe fiendtlig skip, men alle miniubåtene kom helskinnet tilbake til basen.
Fra januar 1945 til april 1945 utførte Biber-flotiljene 102 oppdrag, mistet 70 ubåter og senket kun 7 mindre fartøyer, totalt rundt 491 tonn, og skadet to skip på totalt 15 516 tonn.
Biber ble tatt i bruk på omtrent alle kyststrekninger tyskerne rådde over i Europa; Norge, Danmark, Frankrike, Belgia, Nederland og i Middelhavet. Bibermannskapene led ofte store tap, ikke bare på grunn av senking, men svært ofte på grunn av tekniske problemer. Biber var i bruk til krigens slutt.
Vrena
Vrena er et tettsted i Nyköping kommune i Södermanlands län i Södermanland i Sverige. I 2010 hadde tettstedet 626 innbyggere. Det ligger cirka 20 km nordvest for Nyköping, ved riksväg 52, mellom Hallbosjön og Långhalsen.
Øyvind Risjord
Øyvind Risjord (født 25. april 1982) er en norsk futsal- og fotballspiller som er kaptein for Melbo IL i 4. divisjon. Han var visekaptein og styreleder for Kappa Futsal Klubb frem til klubben offisielt la ned i 2012.
Fra 2005 til 2011 spilte han for Ullern Fotball, hvor han var kaptein fra 2005 til 2009, og visekaptein fra 2009-11. Han er blant annet Skandinavisk mester i futsal, Norgesmester i strandfotball og innendørsfotball.
Etter sesongen 2009/10 tok han overgang fra Kappa Futsal til Vålerenga Futsal sammen med lagkamerat Henrik Salveson. Risjord spilte kun 4 kamper for Vålerenga Futsal før han igjen gikk sammen med lagkamerat Henrik Salveson til Frigg Futsal i starten av året 2011. I Frigg ble Risjord gjenforent med flere tidligere lagkamerater fra Kappa Futsal Klubb. Frigg Futsal og Risjord vant sin 1. divisjonsavdeling sesongen 2010/2011.
Tennhette
Tennhette er den komponenten i en patron for skytevåpen som antenner kruttet.
Historie
Tennhetter som kunne avfyre kruttladninger har vært kjent siden midten av 1700-tallet, men disse var beregnet på å avfyres med strøm og var derfor ikke egent for skytevåpen. Den skotske presten Alexander Forsyth eksperimenterte på begynnelsen av 1800-tallet med knallkvikksølv som var følsomt for fysisk deformering, og tok patent på tennhetta i 1807. I begynnelsen ble oppfinnelsen bare brukt til sivil skyting, og det var først rundt 1830 perkusjonslåsen begynte å ta over for den eldre flintlåsen. Med den kom perkusjonshettene som var små runde eller flosshattformede hetter med en liten eksplosiv ladning.
Ladningen i Forsyths tennhetter var kjemisk ustabile stoffer som detonerte ved berøring. De første tennhettene var laget med en blanding av knallkvikksølv og kaliumklorat. Ved å slå på disse tennes ladningen, og er det krutt i kontakt med hetten vil kruttet antennes. En helt spesiell type tannhette ble laget til Sharps rifler, i form av en slags kraftige kruttlapper. Sharps hadde perkusjonslås, og kruttlappene lå i et lite kammer i mekanismen og ble matet fram av et tannhjul. Rundt 1850 kom de første patroner med integrert perkusjonshette, og rundt 1860 ble perkusjonslåsen utdatert, og perkusjonshettene fikk nytt navn; tennhette.
Design og virkemåte
Moderne tennhetter for skytevåpen er 4–6 mm i diameter. Tennstempelet drives av en drivfjær. Når et tennstempel treffer tennhetten deformeres tennhetten og eksplosivene inni slås mot en del som kalles ambolt. Ladningen detonerer og antenner kruttet i patronen. Trykket stiger inne i patronen når kruttet brenner, og prosjektilet i patronen forlater patronen ut løpet. Tidlige tennhetter til munnladere med perkusjonslås så ut som en liten flosshatt. «Bremmen» hjalp til å plassere tennhetten korrekt på pistongen. Senere tennhetter til perkusjonsrevolvere var mindre og sylindriske, uten brem. Disse ble utganpsunktet for moderne tennhetter til patroner.
Typer
Det er to forskjellige typer moderne tennhetter for patroner; Berdan og Boxer.
Den amerikanske offiseren Hiram Berdan fant opp Berdanhetten, og patentbeskyttet den i USA i 1866. Berdanhetten består av en hette/kopp med et trykkfølsomt eksplosivt stoff. Ved avfyring vil det eksplosive stoffet settes av ved at det blir knust mellom innsiden av hetten og en ambolt som er en del av hylsen. På to sider av ambolten er det et lite hull der flammen fra tennhetten går igjennom for å antenne kruttet i patronen. I motsetning til Berdanhetten har Boxerhetten ambolten integrert i tennhetten. Hylser beregnet for Boxerhetter har ett hull i senter av hylsen der flammen fra hetten ledes inn til kruttet. Boxerhetten ble oppfunnet av den engelske offiseren Edward Boxer som patentbeskyttet den i England i 1866 og i USA i 1869. Berdanhetter er enklere og billigere å produsere enn Boxerhetter, og de er derfor mye brukt i europeisk militær ammunisjon. I USA, og i sivil ammunisjon, er Boxerhetter enerådende. Hylser for Boxerhetter er lettere å lade om enn hylser for Berdanhetter fordi hullet i sentrum av hylsene gjør det enklere å dytte ut brukte tennhetter. Hylser beregnet for Berdanhetter kan modifiseres for bruk med Boxerhetter.
Diametre for Boxer tennhetter
Moderne Boxer tennhetter kommer i flere varianter der forskjellene er den fysiske størrelsen, den eksplosive ladningen inne i tennhetten og hvor hardt anslag tennhetten må få for å antenne.
Hovedforskjellen mellom tennhetter for pistolpatroner og riflepatroner er at hettene for riflepatronene er hardere/kraftigere bygget for å tåle det kraftigere anslaget fra tennstempelet og takle det høyere trykket som oppstår når patronen avfyres. Dessuten kan patroner for rifler ha behov for en kraftigere flamme for å antenne kruttet. I tillegg kommer tennhetter i vanlig- og magnumutgaver. Rifle- og magnumhetter gir som regel høyere kammertrykk enn tilsvarende pistolhetter.
F.eks. bruker 7,62 x 51/.308 Winchester og 7,62 x 63/.30-06 Springfield large rifle (LR) tennhetter, mens 5,56 x 45/.223 Remington bruker small rifle (SR) tennhetter.
Bruk
Tennhetter brukes i patroner og granater, tidligere ble perkusjonshetter brukt også i landminer.
Sogn og Fjordane distriktshøgskule
Sogn og Fjordane distriktshøgskule var en distriktshøgskole og høgskole for lærerutdanning, etablert i Sogndal i 1975 under navnet Distriktshøgskoleutdanninga i Sogn og Fjordane. Skolen ble i 1994 fusjonert inn i Høgskulen i Sogn og Fjordane.
Skolen fikk navnet Sogn og Fjordane distriktshøgskole i 1976, deretter navnet Høgskolen i Sogndal fra 1980 til 1983, da den fikk navnet Sogn og Fjordane distriktshøgskule. Den er også kjent under navnet Distriktshøgskulen i Sogndal.
Høgskolen tilbød studier i samfunnsfag, naturfag, økonomi, reiseliv, sosionomutdanning fra 1988 og barnevernspedagogutdanning fra 1992.
Eivind Kvamme
Eivind Kvamme (født 25. mai 1974 i Bergen) er en norsk musiker kjent for å ha vært gitarist i bandet Poor Rich Ones. Kvamme jobber for øyeblikket som lærer på en ungdomsskole.
Kåre Jonsborg
Kåre Mikkelsen Jonsborg eller Kåre Mikal Jonsborg (født 1912 i Grue, død 1977 i Borøy) var en norsk maler og tekstilkunstner.
Jonsborg var elev av professor Georg Jacobsen og fikk sin utdannelse ved Statens kunstakademi.
Bergshammar
Bergshammar er et tettsted i Nyköping kommune i Södermanlands län i Södermanland i Sverige. Bergshammar ligger cirka åtte kilometer øst for Nyköping. I 2010 hadde tettstedet 790 innbyggere.
Kåre Jonsborg
Meritter
Hans arbeider spenner fra olje og tempera, treskurd til steinmosaikk. Han har skapt noen av Norges største monumentaldekorasjoner og vært nyskapende i sin virksomhet, er representert i Nasjonalgalleriet og har mottatt en rekke utmerkelser, blant annet Kongens fortjenstmedalje og Fearnleystipendiet. Han har også vært invitert deltaker på den internasjonale biennalen 1962, Biennale internationale de tapisserie i Musée cantonal des Beaux-Arts i Lausanne.
Innsats
Han har skapt en rekke altertavler, blant annet i kirken på Svalbard og Tonsen kirke i Oslo, kartonger til monumentale veggtepper i Oslo rådhus, billedmosaikk av 400 000 natursteinsbiter i Østre Krematorium, Oslo, hadde en stor produksjon av figurative malerier og kartonger til billedvev. Han hadde i en årrekke et fruktbart samarbeid med Else Halling i Norsk Billedvev for å finne en brukbar palett av plantefarger til farging av spælsaugarn. Her ble der gjort et betydelig nybrottsarbeid.
Betydning
I sin kunst var Jonsborg opptatt av geometriske komposisjonsteorier, og fargeteoriene til Cézanne og Delacroix, av Piero della Francesca og Picasso. Han reiste i en årrekke rundt på museer i Europa og studerte gamle mestere og samlet en omfattende billeddokumentasjon om deres komposisjonsteknikk. Han var også lærer ved Statens Kunst- og Håndverksskole i Oslo.
Cashis
Ramone Johnson, bedre kjent under artistnavnet Ca$his/Ca$his, er en amerikansk rapper, født og oppvokst i Chicago. Han er også med i gjengen «Gangster Disciples». Cashis startet sin kerriere da han sendte en demo tape til Shady records label og i 2006 fikk han en liten del på sangen "You don`t know" med 50 Cent, Eminem og Lloyd Banks. Allerede året etter ga han ut eget materiale.
Malgorzata Jaworska
Małgorzata Jaworska (født 28. desember 1955 i Kraków) er en klassisk pianist av polsk nasjonalitet. Hun har sin utdannelse fra Konservatoriet og Musikkakademiet i Kraków, i Polen, hvor hun studerte under professor Ludwik Stefański.
Biografi
Hun har holdt konserter i en rekke land og deltatt på internasjonale festivaler. Hun har også flere CD-innspillinger bak seg. Hennes repertoar spenner fra Bach til samtidsmusikk og hun har høstet særlig rosende omtale for sine tolkninger av Frédéric Chopins musikk.
Siden 1984 har Jaworska bodd i Norge, og hun har etter hvert føyd den norske komponisten Thomas Tellefsen til sitt repertoar. Malgorzata Jaworska får mye av æren for at T. Tellefsen har fått sin renessanse. Hun har spilt en rekke av hans komposisjoner både i Kraków og Warszawa, samt i en rekke norske byer. I 2006 fremførte hun T. Tellefsens Klaverkonsert g-moll, op. 8 for første gang i Polen. I 2014 og i 2016 spilte hun hans verker i Wien. Jaworska har spilt inn alle klaververkene til Thomas Tellefsen på fire CD-er (verdenspremiere – plateselskapet Acte Préalable) som ble dedikert H.M. Dronning Sonja i forbindelse med hennes 70-årsjubileum.
I Arendal gamle rådhus fremførte pianisten verker til T.D.A. Tellefsen og F. Chopin for H.K.H. Kronprins Haakon og H.K.H. Kronprinsesse Mette-Marit under deres fylkesbesøk i Aust-Agder i 2010.
Malgorzata Jaworska var medlem av æreskomitéen for feiringen av Chopin 200-årsjubileum i Norge ved Republikken Polens ambassade i Oslo, og spilte finale – konserten for Chopin 2010 i Norge i den polske ambassaden den 1. mars 2011.
Andreas Kongelbæk
Andreas Kongelbæk (født 24. september 1866 i Brevik, død 21. november 1948 i Oslo) var en norsk postmester og politiker (H).
Malgorzata Jaworska
Biografi
Hun vant prisen «Fremragende polakk» i Norge 2013 i kategorien kultur.
Andreas Kongelbæk
Han vokste opp i Brevik som sønn av snekkermester og fattigforstander Arne Bernhard Kongelbæk og hustru Nicoline Marie Jensen. Han var gift med jordmor Marie Singstad fra Lensvik i Trøndelag. En av deres sønner, Sverre Kongelbeck, ble norgesmester i tungvektsboksing i 1928, senere ingeniør og vitenskapsmann i Amerika.
Malgorzata Jaworska
Diskografi
Utvalgte album:
Andreas Kongelbæk
Etter borgerskolen drog han til sjøs, hvorpå han fikk plass hos post- og telegrafekspedisjonen i Brevik som bud og assistent. I 1890 ble han førstebetjent ved postkontoret i Kragerø, i 1891 fullmektig i Ålesund. Kongelbæk var konstituert som postmester mens Edvard Liljedahl møtte som stortingsmann i 1895 og 1896. Kongebæk var postekspeditør i Kristiania (Oslo) før han var postmester i Steinkjer fra 1903 til 1936. Han sørget for å opprette en postbilrute mellom Steinkjer og Namsos, den første i sitt slag i landet.
Kongelbæk hadde flere offentlige og private verv, deriblant forretningsfører for rutebilselskapet Stenkjær og Namsos Automobilselskap, styremedlem i Indherreds Kreditbank og styreformann for Steinkjer gamlehjem. Han var medlem av fellestyret for Høyre og Frisinnede Venstre i Nord-Trøndelag fra 1921 til 1930 og den første formannen i Nord-Trøndelag Høyre fra 1930 til 1934. Andreas og Marie Kongelbæk var også engasjert i kristent misjonsarbeid.
Reinebruene
Reinebruene er to bruer som fører europavei 10 over Reinefjorden i Moskenes kommune i Nordland. Bruene går mellom Reine og Hamnøy, og knytter den sørvestlige delen av Moskenes kommune sammen med resten av Lofoten. Bruene ble åpnet i 1981 og erstattet fergeforbindelsen mellom Reine og Hamnøy, som hadde vært i drift siden 1963. Begge bruene er fritt frambygg-bruer.
Storvalen bru går mellom Andøya og Sakrisøya. Brua er 240 meter lang med lengste spenn 120 meter.
Breisundet bru krysser Breisundet mellom Toppøya og Hamnøya. Brua er 240 meter lang med lengste spenn 120 meter. Seilingshøyden er ca. 17 meter, og brua har i alt 3 spenn.
Begge bruer har en dekkebredde på 4,0 meter. Det er lysregulering for å slippe frem en retning åt gangen.
6. etappe i Tour de France 2008
Den '''6. etappen av Tour de France 2008''' ble kjørt torsdag 10. juli og gikk fra Aigurande til Super Besse. Etappen var 195,5 km. lang og var den første etappen i årets tour med 2. kategori-stigninger. Den hadde to 4. kategori-stigninger og to 2. kategori-stigninger. Målgang var på toppen av 2. kategori-stigningen til Super Besse.
2. sprint (Cressat)
Etter 44,5 km
3. sprint (La Bourboule)
Etter 144 km
1. klatring (Côte de L'Armelle)
4. kategori stigning etter 70 km
2. klatring (Côte de Crocq)
4. kategori stigning etter 89 km
3. klatring (Col de la Croix-Morand)
2. kategori stigning etter 158 km
4. klatring (Super Besse)
2. kategori stigning etter 195,5 km.
Eksterne lenker
2008 Tour de France, Stage 1 to Stage 11
Man Ray
Man Ray (født Emmanuel Radnitzky 27. august 1890, død 18. november 1976) var en amerikansk dadaistisk og surrealistisk fotograf og filmregissør.
Man Ray grunnla den amerikanske avdelingen av dada-bevegelsen sammen med Marcel Duchamp i New York, men flyttet i 1921 til Paris etter å ha erklært dadaismen i Amerika for død. I 1924 ble han en del av surrealistbevegelsen i Paris. Fra sitt atelier i kunstnerstrøket Montparnasse produserte Man Ray en lang rekke arbeider som revolusjonerte fotografiet i første halvdel av 1900-tallet.
Rundt 1921 begynte Man Ray og Laszlo Moholy-Nagy å lage deres noenlunde like rayographs og fotogramer. De plasserte ulike objekter på sensitivt fotopapir, og belyste disse ved hjelp av fotografiske fremkallingsapparater. På denne måten fikk de frem tingenes skygge og tekstur. Begge valgte de ofte maskindeler som objekter. Den tilsynelatende automatikken i prosessen virket tiltalende for deres dadaistiske og surrealistiske følelser. Den amerikanske fotomodellen Lee Miller reiste i 1929 til Paris. I Paris oppsøkte hun Man Ray for å bli hans assistent og de to innledet et forhold. Hun lærte mer fototeknikk hos Man Ray og utførte mye av mørkeromsarbeidet for ham. En del av Man Rays særpregede teknikk ble utviklet av de to sammen. Miller ble del av det surrealistiske kunstnermiljøet i Paris som også besto av Joan Miró, Paul Éluard og Jean Cocteau.
I 1934 poserte kunstneren Meret Oppenheim for Man Ray, i det som ble en serie kjente fotografier som viste Oppenheim stående naken ved en trykkepresse.
Man Ray regisserte også flere viktige avantgardistiske kortfilmer, som «Le Retour à la Raison» (2 minutter, 1923); «Emak-Bakia» (16 min, 1926); «L'Étoile de Mer» (15 min, 1928); og «Les Mystéres du Château du Dé» (20 min, 1929).
Sent i livet flyttet Man Ray tilbake til USA og giftet seg med Juliet Bowner. Det var et dobbelbryllup med Max Ernst, hans gode venn, og Dorothea Tanning. Han bosatte seg i Los Angeles, men returnerte til Paris og Montparnasse kort tid før han døde. Foreldrene var jødiske innvandrere fra Russland.
Emanuel Nobel
Emanuel Nobel (født 1859 i St. Petersburg, død 1932) var en svensk-russisk forretningsmann og et medlem av Nobelfamilien. Han var eldste sønn av Ludvig Nobel og nevø av Alfred Nobel. Etter farens død i 1888 overtok Emanuel Nobel ledelsen av Nobelfamiliens oljeselskap, Branobel, som var basert i Baku og som da var Europas største oljeselskap. Emanuel og hans brødre og søstre var majoritetsaksjonærer, med onklene Alfred og Robert som mindre aksjonærer. Emanuel Nobel var medlem av Kungliga Vetenskapsakademien fra 1911 og ble æresdoktor ved Karolinska Institutet i 1910.
Da Alfred Nobels testamentet ble kjent i 1896 konstaterte man at han hadde testamentert bort størstedelen av sin formue til etableringen av Nobelprisene og bare en liten del til familien. Slektningene på Robert Nobels side forsøkte å få ugyldiggjort testamentet. Emanuel Nobel, som representant for slektningene på Ludvig Nobels side, støttet derimot testamentet.
Vardø radio
Vardø Radio (LGV) var en norsk kystradiostasjon. Den hadde en meget viktig funksjon i forhold til fiskeflåten og annen skipstrafikk i Barentshavet.
Stasjonen ble påbegynt bygget i 1921 og stod ferdig i 1923. Sommeren 1940 ble stasjonen forsøkt bombet av tyske fly, men takket være beskytning fra den nærliggende Vardøhus festning som fremdeles var på norske hender, ble ødeleggelser avverget. I 1969 overtok stasjonen mellombølgestasjonene Berlevåg radio (LFQ) og Mehamn radio (LFM), og fra 1990 hele kysten fra Tromsø til russegrensen som følge av nedleggingen av Hammerfest radio.
Vardø Radio var den siste kystradiostasjonen i Norge som førte telegrafi. Denne tjenesten ble nedlagt ved årsskiftet 2002/2003.
På lyttevaktsrommet ved Vardø Radio ble nødkanaler for maritim VHF, mellombølge-telefoni og for luftfartøyer og friflyt nødpeilesender overvåket. Radiostasjonen hadde også terminaler for det nye globale nød- og sikkerhetssystemet GMDSS og direkte telefonlinje til Hovedredningssentralen i Bodø. Fra 1. februar 1999 var Vardø Radio den eneste stasjonen i Vest-Europa som fortsatt brukte mellombølge-telegrafi i nød- og sikkerhetsarbeidet, etter avtale mellom Norge og Russland. Det ble også sendt ut isvarsel fra stasjonen, og man hadde værobservasjonstjeneste.
Ekspedisjonen ved Vardø Radio avlyttet og betjente flere kanaler for mellombølge-telefoni og telefonikanaler for VHF. Stasjonen hadde stor kompetanse på kontakt med østeuropeiske skip. Vardø radio ble den 23. januar 2007 (offisiell åpning) samlokalisert med Kystverkets Vardø Trafikksentral.
Stasjonen ble lagt ned 1. januar 2018 i forbindelse med modernisering og omorganisering i Telenor Kystradio.
Nävekvarn
Nävekvarn er et tettsted i Nyköping kommune i Södermanlands län i Södermanland i Sverige. I 2010 hadde tettstedet 795 innbyggere.
Gisle Ellingsen
Gisle Ellingsen (født 11. oktober 1965) er en norsk tidligere høydehopper som representerte IL Gular og IL Norna-Salhus. I dag er han trener og sportssjef i Fana IL.
Trenerkarriere
I Norna-Salhus fikk han også muligheten til å tiltre rollen som trener, og under Ellingsen fikk klubben frem hopperne Gøran Moen, Ketill Hanstveit og Sigurd Njerve. Ellingsen var også landslagstrener i hoppøvelsene i flere å på 1990-tallet, og har etter 2000 blitt hentet inn som hopptrener under enkelte samlinger, prosjekter og konkurranser av Friidrettsforbundet.
Privat
Ellingsens første sønn, Brede Raa Ellingsen er også høydehopper, med 2.21 meter, og NM-gull fra 2007 og 2009. Hans andre sønn, Vetle Raa Ellingsen er også høydehopper, med 2,08 meter. Gisle Ellingens svoger, Endre Raa, hoppet 2,14 i høyde i 1987 og er nummer 17 gjennom alle tider i Norge per 1. januar 2008.
Skjeggtorsk
Skjeggtorsk (Trisopterus luscus) er en fiskeart i torskefamilien som ligner svært mye på sypike.
Beskrivelse
Skjeggtorsken blir inntil 45 cm lang og 3 kg tung. Vanlig størrelse er 20-30 cm. Den har tre ryggfinner, den første har 11-14 bløtstråler, den andre 20-24 bløtstråler og den tredje 18-20 bløtstråler. Den første gattfinnen har 30-34 bløtstråler, mens den andre har 19-22 bløtstråler. For å skille skjeggtorsk og sypike kan man trekke en linje fra gattåpningen til ryggsiden og den vil treffe midt på eller på fremre halvdel av første ryggfinne hos skjeggtorsk. Hos sypike vil den treffe bakkant av første ryggfinne. Skjeggtorsken kan ha en svart flekk ved roten av brystfinnene. Den er litt overbitt og har en tydelig skjeggtråd. Fargen er brun på ryggen og grå/sølvaktig mot buken.
Utbredelse og habitat
Skjeggtorsken lever vanligvis i små stimer på grunt vann 10-100 m, men i Middelhavet finnes den ned mot 300 m. Den liker seg rundt klipper, rev eller vrak.
Adferd
Skjeggtorsken er en nattaktiv art som gjemmer seg i huler og sprekke om dagen. Den lever hovedsakelig av krepsdyr, småfisk og blekksprut. Gytingen foregår i mars – april på 50 – 70 m dyp.
Økonomisk betydning
Det blir tatt en del skjeggtorsk som bifangst i trål. Blir brukt som industrifisk.
Jan Olav Husbyn
Jan Olav Husbyn (født 6. oktober 1976) er en norsk tidligere høydehopper som representerte Stjørdal FIK.
Puerto Rico under Sommer-OL 1948
Puerto Rico under Sommer-OL 1948. Ni sportsutøvere fra Puerto Rico, alle menn, deltok i tre sporter, boksing, friidrett og skyting under Sommer-OL 1948 i London. Det var første gang Puerto Rico deltok i et OL, de kom på en delt 34.-plass med en bronsemedalje.
Liste over førsteplasser på VG-lista
Liste over førsteplasser på VG-lista kan vise til:
Branobel
Branobel var et oljeselskap etablert og eid av medlemmer av Nobelfamilien. Selskapet hadde hovedkontor i Baku (da i det russiske imperiet). Det ble den største bedriften i det russiske imperiet og Europas største oljeselskap, som en tid produserte halvparten av all oljen i verden.
Branobel ble grunnlagt i 1876 av Ludvig Nobel og Robert Nobel, som var brødre til Alfred Nobel. Som følge av den russiske revolusjon måtte Nobelfamilien forlate Russland og selskapet ble nasjonalisert.
Thomas Røkenes
Thomas Røkenes (født 20. desember 1972) er en tidligere norsk høydehopper. Han representerte Tønsberg FIK.
Hans personlige rekord var 2,18 meter, noe som plasserer ham på delt 11.-plass på statistikken gjennom alle tider. Rekorden blei satt 28. mai 1992 i Jessheim.
Leivur Hansen
Leivur Hansen (født 13. mai 1951 i Tórshavn) er en færøysk journalist, tidligere kommunikasjonsdirektør og politiker (Tj.).
Han begynte som journalist i partiorganet 14. september i Tórshavn, hvor han var redaktør 1978–1980. Deretter dro han til Århus i Danmark for å studere ved Danmarks Journalisthøjskole. I 1984 kom han tilbake til Færøyene som programmedarbeider i Útvarp Føroya, og i 1989 ble han journalist i Sjónvarp Føroya. Hansen har vært programleder for flere produksjoner i Sjónvarp Føroya, både aktualitets- og underholdningsprogrammer. I 2007 var han programleder for Færøyenes første talkshow, Leivsjóð, et ordspill på det engelske liveshow. Han var kommunikasjonsdirektør i kraftselskapet SEV 2009–2012 og journalist i Dimmalætting 2012–2013.
Hansen var medlem av kommunestyret i Tórshavn 1989–2008 og borgermester 1997–2000. Han har hatt en rekke andre offentlige verv, så som styreformann i det interkommunale kraftselskapet SEV 2005–2008 og formann i havnestyret i Tórshavn 2005–2008.
Han har hatt flere administrative verv innen idrettsgrener som fotball og kapproing på Færøyene.
Lukáš Vydra
Lukáš Vydra (født 23. august 1973) er en tsjekkisk tidligere friidrettsutøver som konkurrerte i mellomdistanseløp.
Vydras største meritt er bronsen på 800 meter fra EM 1998 i Budapest. Han deltok på samme distanse ved VM 1997 i Athen, der han blev utslått i kvartfinalen.
Sjakk-Oscar
Sjakk-Oscar (orig: Chess Oscar) var en internasjonal utmerkelse som hvert år ble gitt til den beste sjakkspilleren i verden. Vinneren ble valgt ved avstemning blant sjakkeksperter over hele verden, inklusiv internasjonale stormestere. Utmerkelsen besto av en bronsestatuett kalt The Fascinated Wanderer («Den fascinerte vandreren»). Utmerkelsen hadde sitt utspring i 1967 da journalister som var akkreditert til sjakkevenementer stemte fram den beste stormesteren. Utmerkelsen ble delt ut i årene 1967-1988, og 1995-2013. Den siste perioden ble utdelingen koordinert av det russiske sjakktidsskriftet 64. Etter at magasinet gikk inn i 2014 har ingen andre tatt initiativ til å fortsette å dele ut prisen.
Hyperaktivitet
Slanguttrykket «hyper» brukes for å beskrive noen som er i en hyperaktiv tilstand. Hyper er opprinnelig en gresk preposisjon med betydningen «(ut) over» og tilsvarer det latinske super. Hyper- brukes som forledd i mange sammensatte fremmedord som betegner noe som er overdrevent eller stiger over det normale.
Sjakk-Oscar
Sjakk-Oscar ble høyt verdsatt i sjakkverden og sett på som en viktig anerkjennelse.
Carpentras
Carpentras er en kommune i departementet Vaucluse i regionen Provence-Alpes-Côte d'Azur sørøst i Frankrike.
Hyperaktivitet
Tilstander og lidelser med hyperaktivitet
Hyperaktivitet er ofte forbundet med andre tilstander, særlig lidelser som ADHD (Attention deficit hyperactivity disorder), Fetal Alcohol Spectrum Disorder (FASD) og forstyrrelser innen autismespekteret. Hyperaktivitet er dessuten vanlig ved bipolar lidelse (tidligere kalt manisk-depressiv lidelse).
Hyperaktivitet eller ADHD kan forekomme sammen med andre tilstander.
Det er en utbredt oppfatning i befolkningen at barn blir hyperaktive av å innta sukker til tross for at det lenge har vært kjent at en slik sammenheng ikke lar seg påvise vitenskapelig.
Carpentras
Befolkningsutvikling
Antall innbyggere i kommunen Carpentras
Sjakk-Oscar
Antall priser fordelt på vinnere
!Spiller !!Land !!Priser
Antall priser fordelt på nasjoner
!Land !!Priser
Eksterne lenker
, fide.com
Bjørn Olsson
Bjørn Vestrum Olsson (født 10. august 1975 i Asker) er en norsk tidligere høydehopper og kroppsbygger. Han representerte Asker Skiklubb og IK Tjalve. Olsson har siden utdannet seg som massør og har begynt med sporten håndbak.
Biografi
Olsson er født og oppvokst i Asker. Han var tidlig aktiv innen idrett, og valgte etter hvert friidrett og høydehopp. Han vokste opp i samme klubb som treningskameraten, spydkasteren Pål Arne Fagernes. Olsson ble nummer 11 i høydehopp under junior-VM 1994, og vant det året også bronsemedalje i senior-NM på Jessheim med 2,21 meter. Resultat er gjeldende norsk rekord for junior U-19 per 1. januar 2016. Han satte sin personlige rekord på 2,23 under et stevne på Sofiemyr på Kolbotn den 28. juli 1996. Dette plasserer ham på delt 4.-plass på statistikken over norsk høydehoppere gjennom alle tider. Tidenes to beste norske høydehoppere, Steinar Hoen og Håkon Särnblom også var på sitt beste disse årene.
Olsson la om treningen, bygget mer muskler og satset på diskoskast. Han kastet 54,70 meter under et stevne i Porsgrunn 31. mai 1997. Resultatet plasserer Olsson som nummer 33 blant Norges beste kastere gjennom alle tider.
I 1998 var Olsson borte fra konkurranser i friidrett, men returnerte til høydehopp og vant sin eneste NM-tittel under NM i friidrett 1999 på Byrkjelo med 2,21 meter. Han tok sølv under på Marienlyst stadion i Drammen i 2001, da med resultatet 2,14 meter.
Bute (grevskap)
Bute (skotsk gælisk: Siorrachd Bhòid), tidvis også kjent som Buteshire, er et tradisjonelt grevskap i Skottland, som fortsatt benyttes for statistiske årsaker (omtalt da som registration county). Det besto av flere øyer i Firth of Clyde, hvorav de viktigste var Bute, Arran og Great Cumbrae. I 2001 hadde området en befolkning på 13 720. Administrasjonssenteret var Rothesay.
Bjørn Olsson
Biografi
Senere begynte han med kroppsbygging og vant NM i 2006. Han ble også nummer nr. syv i VM i 2006 og 2007 før han la opp. Han opptrådte i NRK-serien Amigo, og fikk en rolle i Uti vår hage Olsson etablerte seg som massør, og ble blant annet massør for Norges kvinnelandslag i håndball. Olsson tok opp sporten håndbak, og vant nordisk mesterskap og vant EM-bronse i 2019 i Loutraki, Hellas.
World Saxophone Quartet
World Saxophone Quartet er en jazz-gruppe som ble etablert i 1977. De opprinnelige medlemmene var Julius Hemphill (alt og sopran -saksofon, fløyte), Oliver Lake (alt og sopran -saksofon), Hamiet Bluiett (baritonsaksofon, altklarinett), og David Murray (tenorsaksofon, bassklarinett). De første tre hadde arbeidet sammen som medlemmer av Black Artists' Group i St. Louis, Missouri. I 1989 forlot Hemphill gruppa på grunn av sykdom og forskjellige saksofonister har i ettertid spilt i hans sted. Den første var Arthur Blythe, fulgt av Eric Person, James Spaulding og John Purcell.
Gruppa har hovedsakelig fungert som en kvartett, vanligvis med to alter, tenor og bariton, men det har også hendt at den har blitt ledsaget av trommeslagere, bassister og andre musikere.
Bute (grevskap)
Grevskapet er i dag delt mellom regionene Argyll and Bute og North Ayrshire.
Kjell Landmark
Kjell Landmark (født 14. oktober 1930 i Stokken i Arendal, død 21. oktober 2010 i Kristiansand) var en norsk lyriker og politiker, og en av stifterne i Sosialistisk Folkeparti. Han var blant annet utdannet som sosionom og lærer og spesialpedagog og har hatt en lang rekke tillitsverv i ulike organisasjoner. Han var sentral i kampen mot norsk medlemskap i EF, og senere EU og har vært sentral i kampen mot atomvåpen. Landmark var den første i Norge som ble tilkjent erstatning for politisk overvåkning.
Karriere
I 1971 ble Kjell Landmark valgt inn i Kristiansand bystyre for SF. I 1977 brøt han med partiet og dannet Kristiansand by- og miljøvernliste, som senere ble en del av Miljøpartiet De Grønne. Han har blant annet jobbet i forsvaret, FN-sambandet og vært lærer i grunnskolen og den videregående skole. I en årrekke var han også knyttet til pp-tjenesten i Kristiansand kommune. Han har også bidratt med tekster i lærebøker for skolen. Kjell Landmark har vært en permanent politisk opposisjonell i norsk samfunnsdebatt i en god mannsalder. Landmark hadde sin egen faste spalte «Subjektivt» i Fædrelandsvennen. I tillegg til disse ytringene har Landmark også formulert sin samfunnskritikk gjennom lyrikk.
Shōnen-ai
Shōnen-ai (med japanske skrifttegn 少年愛, «guttekjærlighet») er en betegnelse fra japansk anime eller manga for historier om kjærlighet mellom unge menn, spesielt av bishōnen (美少年). Sjangeren oppstod med en tegneserie i 1973.
Shounen-ai er mindre seksuelt orientert enn yaoi, og av og til overhodet ikke. Shounen-ai er meget populært i Japan, spesielt blant tenåringspiker. Sjangeren er også fått et publikum i Europa og USA, spesielt blant 18-24 år gamle heteroseksuelle kvinner og homoseksuelle menn.
Shöjo-ai
Shöjo-ai (shoujo-ai) er tilsvarende fortellinger om kjærlighet mellom jenter. Når en tegneserie betegnes som shonen-ai eller shoujo-ai, handler den om det følelsesmessige forholdet, og ikke om sex.
Rocky Marciano
Rocky Marciano, egentlig Rocco Marchegiano (født 1. september 1923, død 31. august 1969) var en amerikansk bokser. Marciano var verdensmester i tungvekt 1952–56 og er den eneste tungvektsmesteren som har trukket seg tilbake uten å ha tapt én eneste kamp.
Marciano ble født og vokste opp i Brockton, Massachusetts. Han debuterte som proff i 1947. Han vant de første 16 kampene på KO, hvorav ni i første runde. Hans store gjennombrudd i ringen kom da han 12. juli 1951 møtte den legendariske eks-verdensmesteren Joe Louis. Marciano vant en brutal knockout-seier i åttende runde. Et drøyt år senere erobret han VM-tittelen ved å beseire Jersey Joe Walcott på KO i runde 13 i en meget hard kamp. I returoppgjøret ble Walcott slått ut allerede i runde 1. Marciano forsvarte tittelen ytterligere fem ganger, siste gangen mot mesteren i lett tungvekt, Archie Moore, der Rocky vant på KO i runde 9. Etter denne kampen trakk Marciano seg tilbake med statistikken 49 seire (43 på KO), 0 uavgjorte og 0 tap. Marciano ble kåret til Fighter of the Year hele tre ganger av Ring Magazine. Bare Muhammad Ali har vunnet denne prisen flere ganger. Marciano vant også det som blir betegnet som årets kamp av samme magasin, tre år på rad, fra 1952 til 1954.
I motsetning til en del andre tungvektsmestre levde Marciano et rolig privatliv uten skandaler. Han omkom i en flyulykke i 1969, bare 45 år gammel.
Den sydlige halvkule
Den sydlige halvkule er den delen av jordens overflate som er syd for ekvator.
Den omfatter fire kontinenter (Antarktika, Australia, det meste av Syd-Amerika og ca. en tredjedel av Afrika) delt av fire hav (Syd-Atlanteren, Indiahavet, Stillehavet og Sydishavet). Sommeren inntreffer rundt desember til februar og vinteren rundt juni til august.